en en en ml ml ml ml ml ml ml ml ml ml ml ml ml ml ml ml en en ml ml ml ml ml ml ml en ml ml ml ml en en ceb en en ceb en ceb en en ceb en ml ml ml ml ml ml en en en en es ml en en en da en da cs en en cs da en ml ml ml ceb ceb ceb ceb ml en en cs cs da da en en cs cs en en en de da da en da cs cs en en cs cs da da cs en en cs en cs da en en en cs cs da en cs da en da en en en en en en en
എടിയേ, ഒരു ചായ തരാൻ പറഞ്ഞിട്ട് എത്ര നേരമായി. നീയവിടെ എന്ത് ചെയ്യുകയാ?
ഞാൻ പത്രം വായിക്കുകയാണ്. ചായ തരും...
എന്താ നിന്റെ ആ ടൂണിൽ ഒരു മാറ്റം...അത്ര കാര്യമായിട്ട് നീ എന്താ വായിക്കുന്നത്...
ഇന്നലെ വനിതാ ദിനം ആയിരുന്നില്ലേ, അതിന്റെ വാർത്തകൾ ചിത്രങ്ങളൊക്കെ പത്രത്തിൽ ഉണ്ട് അത് നോക്കുകയാണ്...
എടി, ഇതൊക്കെ ഒരു തട്ടിപ്പാണ്, ചുമ്മാ ആളെ പറ്റിക്കാൻ..കുറെപേര് നേരമ്പോക്കിന് ചെയ്യുന്ന പണിയല്ലേ..ഇവർക്കൊക്കെ വേറെ ഒരു പണിയും ഇല്ലാത്ത കൊണ്ടല്ലേ...ആട്ടെ നീ എന്താ ഇത്ര കാര്യമായിട്ട് നോക്കുന്നത്...
വനിതാ ദിനമോക്കെ വേണം..അവരൊക്കെ ഒരുമിച്ചു ഒറ്റക്കെട്ടായിട്ടു നിക്കണം സ്ത്രീ ശക്തി എന്താണെന്നു അറിയിക്കണം....
അപ്പോൾ നേരത്തെ അവർക്ക് പണിയൊന്നും ഇല്ലാത്തതു കൊണ്ടാണ്, പറ്റിക്കലാണ് എന്നൊക്കെ  നിങ്ങൾ പറഞ്ഞതോ...
അത് ഇവിടെയല്ല, അങ്ങ് ഉഗാണ്ടയിലൊക്കെ ചില സ്ഥലത്താണ് ഇന്ത്യയിലേ അല്ല....
വേണ്ട, ആകെ രണ്ടു മിനിറ്റ് കാര്യമല്ലേ ഞാനിട്ടു കുടിച്ചോളാം, നിനക്ക് വേണോ...
ശരി ശരി, നീയിരുന്നു പത്രം വായിക്ക്....
മുൻകോപിയായ ഭാര്യയാണെങ്കിൽ തവി, ചട്ടുകം, കരണ്ടിയൊക്കെ കനം കുറഞ്ഞത്‌ നോക്കി വാങ്ങുന്ന ഭർത്താവാണെങ്കിൽ അവനത്രെ ബുദ്ധിമാൻ..സ്വാമി മലരാനന്ദൻ എഴുതിയ ദാമ്പത്യം ഒരു പരാക്രമമെന്ന പുസ്തകത്തിൽ നിന്നും....
Posted by Sajeed Noohkhan at 00:37 No comments:
Sunday, 20 March 2016
തമിഴിലും, തെലുങ്കിലും മാത്രം കണ്ടു വന്നിരുന്ന ഒരു പ്രതിഭാസമാണ് അഭിനേതാക്കൾ രാഷ്ട്രീയത്തിലെക്ക് കാലു വയ്ക്കുന്ന ഒരു പ്രതിഭാസം..അന്നൊക്കെ നമ്മൾ പറയുമായിരുന്നു കേരളത്തിൽ അതൊന്നും നടക്കില്ലാന്ന്..ദാണ്ടേ ഇപ്പോൾ എല്ലാം കഴിഞ്ഞു.....ഗണേഷ് കുമാർ, ഇന്നസന്റ്, തുടങ്ങിയവർ നേരത്തെ ഉണ്ടായിരുന്നു. ഇപ്പോൾ അതിലേക്കു വന്നു ചേരുന്നു ജഗദീഷ്, മുകേഷ്, സിദ്ദിഖ്, കെ.പി.എ.സി. ലളിത, സുരേഷ് ഗോപി, ഭീമൻ രഘു, ചിലപ്പോൾ നടൻ അശോകനും ഒരു നറുക്ക് വീണേക്കും. ഇത് കൂടാതെ, കക്ഷികളെ പിന്തുണച്ചും, പ്രചാരണത്തിനു ഇറങ്ങുമെന്ന് വാഗ്ദാനം ചെയ്തും കുറച്ചു പേർ..
നടനോ നടിയോ ആയതു കൊണ്ട് തിരഞ്ഞെടുപ്പിൽ നില്ക്കാൻ പാടില്ല എന്ന നിയമം ഒന്നുമില്ല നമ്മുടെ നാട്ടിൽ. എല്ലാവർക്കും അവരവരുടേതായ രാഷ്ട്രീയത്തിൽ വിശ്വസിക്കാനും, മത്സരിക്കാനുമൊക്കെ  അവകാശം നല്കുന്ന ജനാതിപത്യ സംവിധാനമാണ് നമുക്കുള്ളത്..പക്ഷേ ഈ താര പ്രഭയിൽ മുങ്ങുമ്പോൾ നമ്മൾ ആലോചിക്കേണ്ട ഒരു കാര്യമുണ്ട്..ഇവർ നമുക്ക് വേണ്ടി എന്ത് ചെയ്യും,  താര പരിവേഷത്തിൽ ജനങ്ങളിൽ നിന്നും അകന്നു നിന്നവർ പെട്ടെന്ന് ഒരു ദിവസം ഞാൻ രാഷ്ട്രീയക്കാരനാണ് എന്ന് പറഞ്ഞു വന്നാൽ അവർക്ക് ജനങ്ങളുടെ പ്രശ്നനങ്ങൾ അറിയാൻ കഴിയുമോ..മറ്റൊന്ന് അതുവരെ കൊടി ഒട്ടിച്ചും, സമരം വിളിച്ചും, തല്ലു കൊണ്ടുമൊക്കെ ഓരോ പ്രസ്ഥാനങ്ങളിൽ വിശ്വസിച്ചു നിന്നിരുന്നവർ വെറും കറിവേപ്പില ആയില്ലേ..
നിലവിലുള്ള രാഷ്ട്രീയക്കാർ തന്നെ ഒരു തരത്തിൽ ജനങ്ങൾക്ക്‌ മുന്നിൽ അഭിനയിക്കുകയാണ്, എല്ലാം കൊടുക്കാമെന്നു വാഗ്ദാനം ചെയ്തു എന്തൊക്കെയോ ചെയ്യുന്നു എന്നഭിനയിച്ചു കാലം തികയ്ക്കുന്നു..ആ അഭിനയ മികവു തന്നെ ആവണം ഈ താരങ്ങളുടെയും ഏറ്റവും വലിയ കഴിവായി കാണുന്നത്..ഇവരൊക്കെ നിയമ സഭയിൽ എത്തിയാൽ ബഹളം ഉണ്ടായാലും സ്പീക്കർക്ക് പണി എളുപ്പമാണ്, കട്ട്‌ എന്ന് പറഞ്ഞാൽ മതി ശീലം കൊണ്ട് അവർ സംസാരം നിർത്തും. ആക്ഷൻ പറയുമ്പോൾ തുടങ്ങിക്കോളും. ആകെ ഉള്ള ഒരു പേടി നിയമസഭയിൽ അഭിനയിച്ചതിനു കൂലി ചോദിക്കുമോ എന്നതാണ് അതും ശീലമാണല്ലോ..
അശോകനും കൂടി സീറ്റ്‌ ഉറപ്പിച്ചാൽ..നിയമ സഭയിൽ അടി നടക്കുമ്പോൾ തോമസ് കുട്ടീ വിട്ടോടാന്നു പറഞ്ഞാൽ അവരുടെ കാര്യത്തിൽ തീരുമാനമായി. ബാക്കിയുള്ളവർ പിന്നെ അവരവരുടെ താല്പര്യം അനുസരിച്ച് ഓരോ സീനിൽ വന്നും പോയുമിരിക്കും..പാവം, പ്രൊഡുസർമാരും, സംവിധായകരും..ഡേറ്റ് തന്ന പടങ്ങൾ തീർക്കാനും പുതിയതിന് ഡേറ്റ് വാങ്ങാനും പാർട്ടി ഓഫീസുകളിൽ പോകണോ, തിരഞ്ഞടുപ്പ് പ്രചരണ സ്ഥലത്ത് എത്താണോ എന്നറിയാതെ നെട്ടോട്ടം ഓടുകയാണ് എന്നാണ് വാർത്ത..എന്തായാലും ഇവരൊക്കെ ജയിച്ചു കഴിഞ്ഞാൽ നിയമസഭയിൽ ഒരു ഓഫീസ് പ്രത്യേകം പണിയേണ്ടി വരും. പ്രൊഡുസർമാരും, സംവിധായകരും വന്നാൽ സിനിമയെ കുറിച്ച് സംസാരിക്കാൻ ഒരിടം വേണ്ടേ..പറ്റിയാൽ രണ്ടു സീൻ നിയമസഭാ വളപ്പിൽ ചെയ്യാനുള്ള സെറ്റും വേണ്ടി വരും...
അണികളേ, ജനങ്ങളേ..നമുക്ക് ഒറ്റ പേരെ ഉള്ളൂ അന്നും, ഇന്നും ശശി...
Posted by Sajeed Noohkhan at 22:08 No comments:
മണി മുഴക്കം നിലച്ചെങ്കിലും മണിച്ചിത്രതാഴിട്ടു പൂട്ടിയ കുറെ ദുരൂഹതകൾ..മൊഴികൾ, പ്രസ്താവനകൾ ഒന്നും കൂട്ടി കെട്ടാൻ ആവുന്നില്ല.. രണ്ടാഴ്ചയായി വീട്ടിൽ വന്നിരുന്നില്ല എന്ന് മണിചേട്ടന്റെ ഭാര്യ..എന്നാൽ ഒരു കിലോമീറ്റർ മാത്രം അപ്പുറത്തുള്ള പാടിയിൽ അദ്ദേഹം ഉണ്ടായിരുന്നു എന്നത് മറ്റൊരു വസ്തുത... ബാബു മദ്യപിച്ചിരുന്നില്ല എന്ന് ഇടുക്കി ജാഫർ, എന്നാൽ മദ്യപിച്ചിരുന്നു എന്ന് ഡ്രൈവർ പീറ്റർ..വാറ്റു ചാരായം എത്തിച്ചത് ഞാനെന്നു ജോമോൻ, എന്നാൽ മണി ചേട്ടൻ അത് കുടിച്ചിരുന്നില്ല എന്ന് ജോമോൻ തന്നെ പറയുന്നു..മണി ആശുപത്രിയിൽ വരാൻ കൂട്ടാക്കിയില്ല എന്ന് ഡോക്ടർ. ഇങ്ങിനെ പോകുന്നു ഓരോ കാര്യങ്ങളിലും, വാചകങ്ങളിലും വൈരുധ്യങ്ങൾ..എന്ത് തന്നെ ആയാലും അന്വേഷണത്തിൽ കാണുന്ന ഊർജസ്വലതയും, മാധ്യമങ്ങൾ നല്കുന്ന പ്രാധാന്യവും പ്രശംസനീയം തന്നെയാണ്.. കാരണം മലയാളി ഇത്രയേറെ മനസിനോട് ചേർത്ത് നിർത്തിയ ഒരു കലാകാരൻ വേറെ ഉണ്ടായിട്ടില്ല.. ആ മരണം ഞെട്ടിക്കുന്നത് ആണ് എങ്കിലും അതിൽ മറ്റാർക്കെങ്കിലും പങ്കുണ്ടെങ്കിൽ അതറിയേണ്ടത് അദേഹത്തെ സ്നേഹിച്ച ഓരോരുത്തരുടെയും അവകാശമാണ്.. ഇപ്പോൾ കാണുന്ന ഈ ആവേശങ്ങൾ ഒന്നും തന്നെ തിരഞ്ഞെടുപ്പ് എന്ന കോലാഹലത്തിനു ഇടയിൽ മുങ്ങി പോകരുതേ എന്ന വ്യാകുലത മാത്രം....
ലഹരിയും കലയുമായി ഒരു ബന്ധവുമില്ല.. എന്നാലോ നമുക്ക് ഒത്തിരി പ്രതിഭകളെ നഷ്ടപ്പെട്ടത് ലഹരി വസ്തുക്കളും അതിലൂടെ എത്തിചേരുന്ന അനാവശ്യമായ കൂട്ട് കെട്ടുകളും കൊണ്ടാണ്..മലയാള സിനിമയിലെ, സാഹിത്യ മേഖലകളിലെ ഒരുപാട് നല്ല പ്രതിഭകൾ ഇത് കാരണം നമ്മളെ ഞെട്ടിച്ചു കടന്നു പോയിട്ടുണ്ട്.. കലാകാരൻ ലഹരിക്ക്‌ വേണ്ടി അത്തരം പദാർത്ഥങ്ങളെയല്ല തേടേണ്ടത്.. ലഹരി ജീവിതത്തിനോടാവണം. അവന്റെ കലയോട് ആവണം..കലാകാരന്മാരുടെ ചുറ്റും സൌഹൃദ വലയം സൃഷ്ടിച്ചു കൂടെ ഉണ്ടാവുന്നവർക്ക് അവരോടു അടുത്ത് ഇടപഴകുന്നത്  കൊണ്ടാവും അവരുടെ വില അറിയാതെ പോകും..എന്നാൽ ആ കലാകാരനെ കാണാനോ സംസാരിക്കാനോ ആഗ്രഹിക്കുന്ന ഒരാളുടെ മനസ്സിൽ എത്ര വലിയ സ്ഥാനമാണ് അവർക്കുള്ളത്. അവരുടെ പുതിയ സൃഷ്ടികൾക്ക് വേണ്ടി എത്രയേറെ കൊതിച്ചാവും മറ്റുള്ളവർ കാത്തിരിക്കുക...ഇതൊന്നും കൂടെ നിന്ന് ഒഴിച്ചും, കുടിപ്പിച്ചും കൊടുക്കുന്നവർക്ക് അറിയില്ല.. അത്തരം ഇത്തിൾകണ്ണികൾക്ക് അവരുടെ അന്നന്നത്തെ കാര്യം നടക്കണം എന്നതിൽ കവിഞ്ഞു ആ കലാകാരനിൽ നിന്നും എന്താണ് അവർ പ്രതീക്ഷിക്കുക?
കലാകാരന്മാർ മാത്രമല്ല സാധാരണ മനുഷ്യനും, ലഹരിയും, അനാവശ്യ സൌഹൃദങ്ങളും എന്നും കേടു തന്നെയാണ്..അത്തരം സൌഹൃദങ്ങൾ സൂക്ഷിക്കുന്നവർ ഒന്നറിയുക നിങ്ങൾ പോയാൽ നിങ്ങളെ പോലെ മറ്റൊരാളെ അവർക്ക് കിട്ടും.. പക്ഷെ നിങ്ങൾ പോയാൽ ശൂന്യമാകുന്ന നിങ്ങളുടെ കുടുംബത്തിനു, അച്ഛന്, അമ്മക്ക്, ഭാര്യക്ക്, മക്കൾക്ക്‌ പകരം വയ്ക്കാൻ മറ്റൊരാൾക്കും ആവില്ല....
Posted by Sajeed Noohkhan at 21:18 No comments:
Saturday, 12 March 2016
Posted by Sajeed Noohkhan at 21:20 No comments:
Friday, 11 March 2016
Posted by Sajeed Noohkhan at 22:37 No comments:
Posted by Sajeed Noohkhan at 22:23 No comments:
Tuesday, 8 March 2016
Posted by Sajeed Noohkhan at 21:52 No comments:
എല്ലാവർക്കും വനിതാ ദിന ആശംസകൾ..
ഒരു ദിവസം പ്രത്യേകമായി മാറ്റി വച്ച് വനിതകളെ ആദരിക്കേണ്ടത് ഉണ്ടെന്നു തോന്നുന്നില്ല കാരണം ഓരോ ദിവസം അവർ ആദരിക്കപ്പെടെണ്ടവർ തന്നെയാണ്..വീട്ടു ജോലി, ഭർതൃ പരിചരണം, പ്രസവം തുടങ്ങിയവ മാത്രമാണ് സ്ത്രീയുടെ കടമകൾ എന്ന് മാറ്റി നിർത്തിയിരുന്ന കാലം മാറി, ഇന്ന് പുരുഷന് ചെയ്യാൻ കഴിയുന്ന എല്ലാ ജോലികളും ചെയ്യാനും, മനസാന്നിധ്യത്തോടെ കാര്യങ്ങൾ കൈകാര്യം ചെയ്യാനും തങ്ങൾക്കു ആവുമെന്നു അവർ തെളിയിച്ചുകൊണ്ടിരിക്കുന്നു.. കാര്യങ്ങൾ ഇങ്ങിനെയൊക്കെ ആണെങ്കിലും ഇന്നും അവൾ സ്വതന്ത്രയല്ല എന്നത് ശ്രദ്ധേയമാണ്, കേരളത്തിൽ സ്ഥിതി അല്പം മെച്ചമാണ് എങ്കിലും മറ്റു പല സംസ്ഥാനങ്ങളിലെയും ഗ്രാമ പ്രദേശങ്ങളിലും സ്ത്രീകൾ നേരിടേണ്ടി വരുന്ന പ്രതിസന്ധികൾ ധാരാളമാണ്..വനിതാ മോചന പ്രവർത്തനങ്ങൾ നടത്തുന്ന സംഘടനകളും പലപ്പോഴും നഗര പ്രദേശങ്ങളിൽ കാണിക്കുന്ന ആവേശം ഒന്നും തന്നെ ഗ്രാമ പ്രദേശങ്ങളിൽ കാണിക്കാറില്ല എന്നതും ശ്രദ്ധേയമാണ്...
ഒന്ന് ചിന്തിച്ചു നോക്കിയാൽ ഇപ്പോഴും സ്ത്രീ സ്വതന്ത്രയാണോ..അല്ല എന്ന് തന്നെ പറയേണ്ടി വരും. കാരണങ്ങൾ പലതാണ്, ശക്തമായ നിയമങ്ങൾ ഉണ്ടെങ്കിലും അവ ശരിയായ രീതിയിൽ പ്രവർത്തിക്കുന്നില്ല, പിന്നെ ഒരുപരിധിവരെ സ്ത്രീകൾ തങ്ങളുടെ കീഴിൽ തന്നെ നില്ക്കണം എന്നാഗ്രഹിക്കുന്ന പുരുഷന്മാർ, സ്ത്രീകൾ ഇങ്ങിനെ തന്നെ ആയാൽ മതിയെന്ന് ചിന്തിക്കുന്ന സ്ത്രീകൾ ഇതൊക്കെയാണ് അതിനു പിന്നിലെ കാരണങ്ങൾ. സോഷ്യൽ മീഡിയകളിൽ പോലും സ്വതന്ത്രമായി സംസാരിക്കുകയോ, അഭിപ്രായങ്ങൾ രേഖപ്പെടുത്തുകയോ ചെയ്യുന്ന സ്ത്രീകൾ കേൾക്കേണ്ടി വരുന്ന തെറികളും, ആക്ഷേപങ്ങളുമൊക്കെ നമ്മൾ കാണാറുണ്ട്.. പറയുന്നത് സ്ത്രീ ആണെന്നുള്ള കാരണം ഒന്ന് കൊണ്ട് തന്നെയാണ് അത്തരം പ്രതികരണങ്ങൾ...
രസകരമായ ഒരു കാര്യം ഇന്നലെ രാത്രിയിൽ മകനോടൊപ്പം രാത്രിയിൽ ബൈക്കിൽ യാത്ര ചെയ്ത ഒരു സ്ത്രീയെ സദാചാര ഗുണ്ടകൾ തടഞ്ഞു നിർത്തി മർദിച്ചു. കൂടെ ഉള്ളത് മകനാണ്, താൻ ഒരു തെറ്റായ സ്ത്രീയല്ല എന്ന് കരഞ്ഞു പറഞ്ഞിട്ടും രക്ഷയുണ്ടായില്ല...രാത്രിയിൽ പുറത്തിറങ്ങിയാൽ അവൾ ഭോഗം മാത്രം ആഗ്രഹിച്ചോ, അല്ലെങ്കിൽ ശരീരം വിൽക്കാൻ വേണ്ടി ഇറങ്ങിയ സ്ത്രീ ആയി മാത്രമേ ഇപ്പോഴും സമൂഹം കാണുന്നുള്ളൂ എന്നതിന് വ്യക്തമായ തെളിവാണ്.. വിദ്യാഭ്യാസം, സംസ്കാരം എന്നിവയിൽ മുന്നിട്ടു നില്ക്കുന്ന നമ്മുടെ കേരളത്തിലാണ് ഇത് നടന്നതെന്ന് ഓർക്കണം. ഇതൊക്കെ ഒറ്റപ്പെട്ട സംഭവങ്ങൾ മാധ്യമങ്ങളിൽ വരുമ്പോൾ നമ്മൾ അറിയുന്നത്..നമ്മൾ അറിയാതെ പോകുന്ന എത്രയോ സംഭവങ്ങൾ...
ദിനങ്ങൾ ആർക്കു വേണ്ടിയും ആച്ചരിക്കുന്നതിൽ തെറ്റില്ല. പക്ഷേ അത് കൊണ്ട് ഉദ്ദേശിക്കുന്നത് എന്താണ്, അത്തരം ദിനാചരണങ്ങൾ കൊണ്ട് അവർക്ക് എന്തെങ്കിലും നന്മകൾ കിട്ടുന്നുണ്ടോ, അതിന്റെ ലക്‌ഷ്യം നിറവേറ്റാൻ സമൂഹ ജീവി എന്ന നിലയിൽ നമുക്ക് കഴിയുന്നുണ്ടോ ഇതൊക്കെ നമ്മൾ ആലോചിക്കേണ്ടതാണ്..ഇനിയെങ്കിലും നമുക്കതിനു ശ്രമിക്കാം..വീണ്ടും ഏവർക്കും വനിതാ ദിന ആശംസകൾ....
Posted by Sajeed Noohkhan at 21:50 No comments:
Newer Posts Older Posts Home
Subscribe to: Posts (Atom)
View my complete profile
Feedjit Live Blog Stats
Feedjit Live Blog Stats
Ethereal template. Powered by Blogger.